
Oamenii lui Zelensky se retrag din calea rușilor și cedează localități în fiecare zi, 
iar din mass-media aflăm cu două sisteme Patriot de două miliarde de dolari ar 


putea salva orașul Harkov. Este noaptea minții! 


Ciucă și Ciolacu, în plină campanie electorală, fac la rându-le mici glume de 
grupa pregătitoare: România încă nu știe dacă ar fi cazul să cedeze Ucrainei 
unicul sistem Patriot funcţional. "Este o decizie strategică”, punctează 

premierul Ciolacu, ferm convins că respectivele rachete americane ar putea 


proteja România și de undeva de lângă Harkov, de pe linia frontului. 


Totul este marketing pur și propagandă sterilă. Suma de 1 miliard de dolari pentru 
sistemul Patriot este imensă în raport cu ceea ce oferă în materie de protecție. 
Specialiștii spun clar: un aeroport, o unitate militară, eventual suburbia unui mic 
oraș din România ar putea fi puse sub umbrela unui astfel de sistem. Cu condiţia 
să avem suficiente rachete a câte 5 milioane de dolari. Ceea ce nu-i cazul. După 
un atac cu zeci de drone de 10 mii de euro bucata, sistemul Patriot devine la fel 
de util ca borcanul de murături al gospodinelor din Kiev. 


Așadar, despre ce protecţie a teritoriului României vorbesc Ciucă și Ciolacu, chiar 
dacă ar fi funcţionale toate cele patru sisteme Patriot cumpărate de la 
americani? Despre ce apărare eficientă a Harkovului ne povestește Zelensky, în 
situaţia fericită în care ar primi două astfel de baterii?! 


Războiul merge într-o singură direcție. Se știe încă din prima zi. Nu-ţi trebuie 
studii militare la academia de profil din Londra ca să vezi că ucrainenii vor pierde, 
într-un fel sau altul. 


Aliaţii NATO au prea puţine pârghii la dispoziție pentru a izola Rusia. Nord- 
coreenii și iranienii sunt deja tăbăciţi de la atâtea sancțiuni americane, în timp ce 
chinezii tocmai au întârit relațiile cu Kremlinul, în urma vizitei lui Putin la Beijing 
cu o numeroasă delegație de oameni de afaceri. Și asta în pofida șantajului Casei 
Albe, care a decretat că Xi Jinping trebuie să aleagă: ori continuă comerțul cu 
Occidentul, ori îi ajută pe ruși. 


Marea problemă a lui Joe Biden și a marionetelor din Europa este că ruptura cu 
China a devenit cvasi-imposibilă pe termen mediu și scurt. Ar duce la colapsul 
economiilor occidentale. Pe asta se bazează și fermitatea cu care cei doi 
președinți, Xi și Putin, continuă să dezvolte prietenia ruso-chineză, în ciuda 
amenințărilor venite de la Washington (ce-i drept, cu jumătate de gură). 


În context, încă două aspecte ar fi de subliniat. Mass-media și politicienii- 
marionetă au renunţat în ultima perioadă la tonul extrem de belicos la adresa 


Moscovei. Simultan, am afiat despre noile rachete balistice rusești Bulava, cu 
încărcătură nucleară, amplasate pe șapte submarine din clasa Borei, cu rază de 
acțiune de peste 8.000 de kilometri și focoase multiple, capabile să lovească 
zece ţinte diferite. 


Toate bateriile Patriot luate la un loc nu pot face absolut nimic împotriva acestor 
arme. ŞI nici alte așa-zise sisteme de protecție. 


O nouă știre vorbește despre “armele nucleare antisatelit” ale Moscovei, 
"devastatoare pentru întreaga planetă”. Oare de ce presa guvernamentală a 
ținut să promoveze astfel de materiale neavenite? Cu ce moral mai luptă 
ucrainenii când află că șansele lor sunt efectiv nule? Şi că totul pare a fi un joc 
cinic pe spinarea prostimii. 


Pe de altă parte, înlăturarea de la butoanele puterii a celui mai important 
personaj din sfera serviciilor de informații din Rusia, Nikolai Patrușev, după 16 ani 
de relații directe cu omologii din Occident, arată că altcineva trage sforile la 
Kremlin. Există oameni mult mai importanți în spatele scenei. lar sacrificarea lui 
Patrușev (unul dintre cei mai vocali critici ai Statelor Unite) ar putea fi o concesie 
a Moscovei în schimbul unor “servicii” despre care nu vom afla amănunte 
vreodată. 

